โสภิตา ธนสาร

ร้อยเอก หญิง ศานิกุณ ธนสาร (ชื่อเล่น: แนน; เกิดเมื่อวันที่: 23 ธันวาคม พ.ศ. 2537 ที่อำเภอสวี จังหวัดชุมพร) เป็นนักกีฬายกน้ำหนักหญิงทีมชาติไทย 

โสภิตา เป็นชาว ตำบลวิสัยใต้ อำเภอสวี จังหวัดชุมพร เป็นบุตรคนโตในบรรดาบุตร 3 คน ของนายสุรศักดิ์ (ปัจจุบันเสียชีวิตแล้ว) และนางสรารัตน์ ธนสาร จบการศึกษาจากโรงเรียนค่ายลูกเสือ อำเภอสวี, ระดัมมัธยมศึกษาตอนต้นและตอนปลายจากโรงเรียนวิชูทิศ และโรงเรียนกีฬากรุงเทพมหานคร, ระดับอุดมศึกษาจากสถาบันการพลศึกษาวิทยาเขตกรุงเทพ ปีที่ 5

โสภิตาเริ่มเล่นยกน้ำหนักในปี พ.ศ. 2549 ใช้เวลาทั้งหมด 5 ปี ก่อนติดทีมชาติในปี พ.ศ. 2553 เคยผ่านการแข่งขันและประสบความสำเร็จในระดับเยาวชน, ระดับชาติ และนานาชาติมาแล้วอย่างมากมาย

ในการแข่งขันเวิลด์แชมป์เปี้ยนชิพ 2013 โสภิตาได้รับรางวัลเหรียญทองแดง จากการแข่งขันในรุ่น 53 กิโลกรัม

ในการแข่งขันกีฬาโอลิมปิกฤดูร้อน ครั้งที่ 31 ที่นครรีโอเดจาเนโร รัฐรีโอเดจาเนโร สหพันธ์สาธารณรัฐบราซิล โสภิตาได้เหรียญทองในรุ่นฟลายเวต (48 กิโลกรัม) หลังจากเปิดการแข่งขันอย่างเป็นทางการเพียงวันเดียว โดยทำน้ำหนักรวมได้ 200 กิโลกรัม จากการยก 3 ครั้ง นับเป็นเหรียญทองแรกและเหรียญรางวัลแรกของนักกีฬาไทยในการแข่งขันครั้งนั้น และเป็นเหรียญทองแรกของนักกีฬาไทยในรอบ 8 ปี หลังจากการแข่งขันกีฬาโอลิมปิกฤดูร้อนครั้งที่ 30 ณ กรุงลอนดอน ประเทศอังกฤษ สหราชอาณาจักร ราชอาณาจักรไทยไม่สามารถคว้าเหรียญทองมาได้แม้แต่เหรียญเดียว

 อ้างอิง 

หมวดหมู่:นักยกน้ำหนักหญิงชาวไทย
หมวดหมู่:บุคคลจากอำเภอสวี
หมวดหมู่:นักกีฬาไทยที่ได้เหรียญทองโอลิมปิก
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:นักยกน้ำหนักในโอลิมปิกฤดูร้อน 2016
หมวดหมู่:นักกีฬาจากจังหวัดชุมพร